**ชื่อผลงาน** โรงเรียนของหนู “ขาดแคลน แต่ไม่ขาดรัก”

ลักษณะนวัตกรรม  **□**  เป็นผลงาน วิธีการ กระบวนการที่มีอยู่แล้ว แต่นำมาประยุกต์หรือพัฒนาต่อยอด

ชื่อหน่วยงานสังกัด สำนักงานสาธารณสุขอำเภอสมเด็จ อำเภอสมเด็จ จังหวัดกาฬสินธุ์

 ชื่อเจ้าของนวัตกรรม นางสาวปาริชาต ถิตย์ประเสริฐ

บทนำ

จากข้อมูล ของกระทรวงมหาดไทย เดือนธันวาคม 2554 พบว่า มีประชากรในช่วงอายุ 0 - 5 ปีจำนวน 4,624,060 คน โดยใน ช่วงอายุ 0-2 ปีจะอยู่ในความดูแลของครอบครัวเป็นส่วนใหญ่และเมื่อเข้าสู่ช่วงอายุ3-5 ปีจะส่งเข้าสถานรับเลี้ยง เด็กปฐมวัยต่างๆเช่น โรงเรียนอนุบาล หรือศูนย์พัฒนาเด็กเล็ก ซึ่งการอบรมเลี้ยงดูเด็กปฐมวัยมีความสำคัญอย่างมากเนื่องจากเด็กวัยนี้ ต้องการเรียนรู้ ในสิ่งแวดล้อมรอบๆตัว ผ่านประสาทสัมผัสทั้ง 5 ด้าน จากบิดา มารดา คนรอบข้าง และสิ่งแวดล้อม ซึ่งจะส่งผลให้เกิดพัฒนาการที่เป็นรากฐานของ บุคลิกภาพ อุปนิสัย และการเจริญเติบโตทั้งทางร่างกายและจิตใจ สมอง สติปัญญา จะเป็นรากฐานที่ดีที่จะให้เขาเติบโตอย่างเฉลียวฉลาด และมีความสุข แต่ปัจจุบันพบว่ามารดาและผู้ปกครองส่วนใหญ่ต้องทำงานนอกบ้าน ช่วงกลางวันศูนย์พัฒนาเด็กจึงเป็นที่ที่ผู้ปกครองนำเด็กมาฝากให้ดูแล แต่เนื่องจากในอดีตที่ผ่านมาศูนย์พัฒนาเด็กในระยะเริ่มแรก เป็นแค่สถานที่ดูแลเด็กในชุมชน มีผู้ดูแลแค่คนเดียว สถานที่ก็เป็นอาคารที่พอจะหาได้ในชุมชน เมื่อมีการโอนถ่ายภารกิจให้มาให้องค์กรปกครองส่วนท้องถิ่นเป็นผู้รับผิดชอบ และกำหนดมาตรฐานขึ้นมารองรับ ศูนย์พัฒนาเด็กที่มีอยู่จึงไม่ผ่านเกณฑ์ตามที่กำหนด และการสนับสนุนงบประมาณจากภาครัฐไม่ทันท่วงที และไม่เพียงพอ จึงเกิดปัญหาที่ศูนย์พัฒนาเด็กเล็กในชนบทส่วนใหญ่ไม่ผ่านเกณฑ์คุณภาพ

 ดังนั้น การส่งเสริมให้ชุมชน และภาคีเครือข่ายเข้ามามีบทบาทในการคิด ร่วมทำ และร่วมพัฒนา จึงเป็นแนวทางในการดำเนินงานเพื่อความเข็มแข็งและยั่งยืน ในการยกระดับมาตรฐานของศูนย์พัฒนาเด็กเล็กของชุมชนได้

**วัตถุประสงค์**

 เพื่อพัฒนาศูนย์เด็กเล็กให้ผ่านเกณฑ์คุณภาพ โดยการมีส่วนร่วมของชุมชน

**พื้นที่/กลุ่มเป้าหมาย**

|  |  |
| --- | --- |
| **พื้นที่** | **กลุ่มเป้าหมาย** |
| **ศูนย์พัฒนาเด็กเล็กบ้านขมิ้น ตำบลผาเสวย** **อำเภอสมเด็จ จังหวัดกาฬสินธุ์** | **ครูผู้ดูแลเด็กคณะกรรมการพัฒนาศูนย์เด็ก เทศบาลตำบลผาเสวย ผู้นำชุมชน ปราชญ์ชุมชน และประชาชนบ้านขมิ้น** |

**ระยะเวลาในการดำเนินการ** กุมภาพันธ์ 2560- เมษายน 2560

**วิธีดำเนินการ**

  **1. สร้างกระแสทางสังคมและแสวงหาการมีส่วนร่วมจากภาคีเครือข่ายที่เกี่ยวข้อง**

1.1 ค้นหาความต้องการในการดำเนินงานตามเกณฑ์ศูนย์พัฒนาเด็กเล็กคุณภาพ

1.2 คืนข้อมูลและสภาพปัญหาแก่ภาคีเครือข่ายและร่วมวิเคราะห์หาแนวทางแก้ไขปัญหา

1.3 กำหนดประเด็นปัญหาและประกาศเป็นวาระชุมชน

1.4 ชี้แจงแนวทางการดำเนินงานและบันทึกลงนามร่วมกัน

 **2. การค้นหาปัญหา และกำหนดบทบาทหน้าที่ในการดำเนินงาน**

2.1 ครูผู้ดูแลเด็กและคณะกรรมการพัฒนาศูนย์เด็กเล็กศึกษาเกณฑ์มาตรฐานศูนย์เด็กเล็กคุณภาพ

2.2 ครูผู้ดูแลเด็กและคณะกรรมการพัฒนาศูนย์เด็กเล็กวิเคราะห์ส่วนขาดตามเกณฑ์

2.3 คืนข้อมูลส่วนขาดตามเกณฑ์แก่ชุมชน และร่วมระดมความคิดเห็นในการแก้ปัญหา

2.4 ภาคีเครือข่าย และชุมชนร่วมกันกำหนดแนวทางการแก้ปัญหา และกำหนดผู้รับผิดชอบ

**3. การดำเนินการตามแผนที่วางไว้**

3.1 ประสานหน่วยงานที่เกี่ยวข้อง ได้แก่ อปท. รพ.สต. โรงพยาบาลชุมชน

3.2 ระดมทรัพยากรในชุมชน เช่น ช่างไม้ ช่างปูน เงิน แรงงานเยาวชน

3.3 ดำเนินงานตามแผนที่กำหนด

**4. สรุปผลการดำเนินงาน และคืนข้อมูลแก่ภาคีเครือข่ายและชุมชน**

**งบประมาณ** งบประมาณทั้งสิ้น 300,000 บาท

**การขยายผลของนวัตกรรม** □ มีการใช้ / ประยุกต์ใช้ในหน่วยงาน

**ตัวชี้วัดผลสำเร็จของโครงการ**

ศูนย์พัฒนาเด็กเล็กได้รับการพัฒนาผ่านเกณฑ์ศูนย์พัฒนาเด็กเล็กคุณภาพ โดยการมีส่วนร่วมของภาคีเครือข่ายและชุมชน

**ผลการดำเนินงาน**

**ก่อนดำเนินการ**

**1 ศึกษาแนวทางการดำเนินงานตามมาตรฐานศูนย์เด็กเล็กคุณภาพ**

**1.1 กระบวนการดำเนินงานพัฒนาศูนย์เด็กเล็กคุณภาพ**

**1.1.1. คำและความหมาย**

 ศูนย์เด็กเล็กคุณภาพ หมายถึง ศูนย์เด็กเล็กทุกสังกัดที่มีกระบวนการจัดบริการที่ได้มาตรฐาน 6 ด้าน คือ

 1. ด้านบุคลากร

 2. ด้านการเจริญเติบโต สุขภาพช่องปากและการจัดอาหาร

 3. ด้านพัฒนาการและการเรียนรู้ตามช่วงวัย

 4. ด้านการจัดสภาพแวดล้อมภายในและภายนอก

 5. ด้านการป้องกันและควบคุมโรคติดต่อ

 6. ด้านการมีส่วนร่วมของผู้ปกครอง ชุมชน ท้องถิ่น และหน่วยงานที่เกี่ยวข้อง

 พร้อมทั้งบรรลุผลลัพธ์ 4 ข้อ คือ

 1. เด็กมีพัฒนาการสมวัยไม่น้อยกว่าร้อยละ 85 (ประเมินพัฒนาการด้วย แบบอนามัย 55)

 2. เด็กมีส่วนสูงระดับดีและรูปร่างสมส่วนไม่น้อยกว่า ร้อยละ 70 หรือมีผลงานเพิ่มขึ้นปีละ ร้อยละ 5

 3. เด็กมีฟันน้ำนมผุไม่เกินร้อยละ 57 หรือมีผลงานลดลงปีละ ร้อยละ 3

 4. เด็กที่พัฒนาการลาช้าทุกคน ได้รับการส่งต่อไปยังสถานบริการสาธารณสุขเพื่อแก้ไขพัฒนาการ

 สาธารณสุขทุกคน

**1.2 ประโยชน์ของการดำเนินงาน**

 การพัฒนาศูนย์เด็กเล็กคุณภาพใช้กระบวนการสร้างการมีส่วนร่วมของภาคีเครือข่าย เพื่อให้มีการ

พัฒนาทั้งเด็ก บุคลากรและสิ่งแวดล้อมในศูนย์เด็กเล็ก

 ประโยชน์ของการดำเนินงานศูนย์เด็กเล็กคุณภาพ นอกจากจะช่วยส่งเสริมให้เด็กได้รับบริการส่งเสริมสุขภาพครอบคลุมทุกด้านอยู่ในสิ่งแวดล้อมที่สะอาด ปลอดภัย เอื้อต่อการมีสุขภาพกายและใจที่ดีแล้วยังจะช่วยให้

 1.2.1 เด็กได้รับการปลูกฝังพฤติกรรมสุขภาพ ทั้งด้านการดูแลสุขภาพตนเองและดูแลความสะอาดของ

 สิ่งแวดล้อม อันจะส่งผลให้มีพฤติกรรมสุขภาพที่ดี

 1.2.2 เด็กได้เรียนรู้ตามช่วงวัย ส่งเสริมให้เด็กมีพัฒนาการสมวัยแบบองค์รวม

 1.2.3 ครู/ผู้ดูแลเด็กได้รับการฝึกอบรมเพิ่มพูนความรู้ และทักษะด้านต่างๆ อย่างสม่ำเสมอ

 1.2.4 ผู้ปกครองและชุมชนเข้าร่วมสนับสนุนกิจกรรมในรูปแบบต่างๆ อย่างต่อเนื่อง

 1.2.5เสริมสร้างการเรียนรู้ให้แก่ผู้ปกครองและชุมชน ได้รับความรู้เกี่ยวกับการส่งเสริมสุขภาพ ส่งเสริมพัฒนาการเด็กและการดูแลอนามัยสิ่งแวดล้อมสำหรับเด็ก ครอบครัว และชุมชน

 1.2.6 เกิดความสัมพันธ์ที่ดีระหว่างบุคลากร ทำให้เกิดความร่วมมือร่วมใจระหว่างศูนย์เด็กเล็ก ชุมชนองค์กรปกครองส่วนท้องถิ่น และหน่วยงานภาคีต่างๆ ซึ่งเป็นพื้นฐานสำคัญของการพัฒนาศูนย์เด็กเล็กต่อไป

**1.3 แนวทางการประเมินเพื่อรับรองมาตรฐาน**

 การประเมินศูนย์เด็กเล็กคุณภาพ แบ่งเป็น 2 ลักษณะ ดังนี้

 1.3.1 การประเมินเพื่อพัฒนา ศูนย์เด็กเล็กจะประเมินตนเอง ครั้งที่ 1 เพื่อค้นหาปัญหาและส่วนที่ต้องพัฒนาให้ได้ตามเกณฑ์มาตรฐาน จากนั้นจะทำการประเมินตนเอง ครั้งที่ 2 หลังจากได้ดำเนินการแก้ไขส่วนที่ต้องพัฒนาให้ได้ตามเกณฑ์มาตรฐานแล้ว เพื่อประเมินว่าพัฒนาได้ตามเกณฑ์หรือไม่ก่อนขอรับการประเมินรับรองจากหน่วยงานภายนอก

 1.3.2 การประเมินเพื่อรับรองมาตรฐานโดยหน่วยงานภายนอก จากคณะกรรมการตรวจประเมินส่วนกลางระดับเขต ระดับจังหวัด ระดับอำเภอ

**1.4 การเตรียมความพร้อมก่อนการประเมิน**

 1.4.1 แนวทางปฏิบัติของผู้ประเมิน

 1.4.1.1 ศึกษาเกณฑ์มาตรฐานศูนย์เด็กเล็กคุณภาพ

 1.4.1.2 ประสานงานกับพื้นที่ แจ้งกำหนดการประเมิน และหน่วยงานที่จะไปประเมินให้ผู้รับการประเมินทราบล่วงหน้าอย่างน้อย 1 สัปดาห์

 1.4.1.3 จัดเตรียมเอกสาร วัสดุอุปกรณ์ต่างๆ

 1.4.1.4. พบผู้บริหารของหน่วยงานที่เข้ารับการประเมินเพื่อชี้แจงวัตถุประสงค์ รูปแบบการประเมิน

 1.4.1.5 ประเมินโดยตรวจสอบและพิจารณาจากการปฏิบัติและผลงานตามสภาพจริง บันทึกลงในแบบประเมิน

 1.4.1.6 สรุปผลการประเมินลงในโปรแกรมประเมินมาตรฐานศูนย์เด็กเล็กคุณภาพ

 1.4.1.7 สรุปและชี้แจงผลการประเมินให้ผู้รับการประเมินทราบ รวมถึงให้คำแนะนำแนวทางการพัฒนาและปรับปรุงการดำเนินงานศูนย์เด็กเล็กให้ดียิ่งขึ้น

 1.4.2 แนวปฏิบัติของผู้รับการประเมิน

 1.4.2.1 ศึกษาเกณฑ์มาตรฐานศูนย์เด็กเล็กคุณภาพ

 1.4.2.2 ประเมินตนเอง พัฒนาและปรับปรุงแก้ไขการดำเนินงานศูนย์เด็กเล็กให้ได้ตามเกณฑ์มาตรฐานศูนย์เด็กเล็กคุณภาพ

 **1.**4.2.3 รวบรวมผลการดำเนินงาน หลักฐานอย่างมีระบบตามแนวทางการดำเนินเพื่อการเป็นศูนย์เด็กเล็กคุณภาพ

**1.5 การสรุปและแจ้งผลการประเมิน**

 1.5.1 เมื่อคณะกรรมการตรวจประเมินได้ดำเนินการตรวจประเมินตามเกณฑ์มาตรฐานศูนย์เด็กเล็กคุณภาพ

 1.5.2 จากนั้นบันทึกข้อมูลคะแนนการประเมินลงในโปรแกรมประเมินมาตรฐานศูนย์เด็กเล็กคุณภาพ

 1.5.3 แจ้งผลการประเมินให้ผู้รับการประเมินและผู้บริหารหน่วยงานทราบ เพื่อเป็นแนวทางในการพัฒนาและปรับปรุงศูนย์เด็กเล็กต่อไป

**1.6. การประกาศรับรอง**

 1.6.1 ศูนย์เด็กเล็กจะผ่านเกณฑ์การประเมินและได้รับการรับรองเป็น “ศูนย์เด็กเล็กคุณภาพ”

 เมื่อผลการประเมินพบว่า ด้านกระบวนการที่ได้มาตรฐาน 6 ด้าน ในแต่ละด้านมีคะแนนรวม ร้อยละ 80 ขึ้นไปทุกด้าน และด้านผลลัพธ์ผ่านตามเกณฑ์ที่กำหนดทุกข้อ

 1.6.2 อายุการรับรอง 3 ปี นับจากวันประกาศรับรองเป็น “ศูนย์เด็กเล็กคุณภาพ”

**2. ประเมินตนเองก่อนการพัฒนา พบว่าไม่ผ่านตามเกณฑ์ศูนย์พัฒนาเด็กเล็กคุณภาพ** ดังนี้

|  |  |  |  |
| --- | --- | --- | --- |
| ด้าน | ข้อ | ประเด็นที่ไม่ผ่านเกณฑ์ | สาเหตุของปัญหา |
| **1. ด้านการเจริญเติบโต สุขภาพช่องปาก การจัดอาหารที่มีคุณค่าทางโภชนาการ และการจัดเตรียมอาหาร** | 1.เด็กทุกคนได้รับการเฝ้าระวังการเจริญเติบโตโดยครูผู้ดูแลเด็ก | 1.1.4แจ้งและอธิบายภาวะการเจริญเติบโต ให้กับพ่อแม่หรือผู้เลี้ยงดู พร้อมคำแนะนำทุกครั้ง | มารดา และผู้ปกครองขาดความรู้ ความเข้าใจในการเลี้ยงดูบุตร และไม่ให้ความสำคัญต่อข้อมูลการประเมินภาวะการเจริญเติบโตของบุตรหลาน |
|  | 2. การดูแลสุขภาพช่องปาก | **2.1. การตรวจและเฝ้าระวังปัญหาสุขภาพช่องปาก** 2.1.2 เด็กทุกคนได้รับการตรวจสุขภาพช่องปาก และการได้รับฟลูออไรด์เฉพาะที่โดยทันตบุคลากรหรือเจ้าหน้าที่สาธารณสุขผ่านการอบรม ปีละ 2 ครั้ง | ขาดแคลนทันตบุคลากร |
|  |  | **2.3. การแปรงฟัน**2.3.3. เด็กทุกคนมีแก้วน้ำ แปรงสีฟัน ผ้าเช็ดหน้ามีการเปลี่ยนแปรงสีฟันอย่างน้อย ปีละ 2ครั้ง และมีการจัดเก็บที่สะอาด ปลอดภัย | ขาดสถานที่แปรงฟัน |
|  |  | 3.4 เด็กไม่ดูดนมจากขวด และไม่นำขวด | ผู้ปกครองยังให้เด็กดูดนมขวด และไม่ทราบ |
|  |  | นมมาศูนย์เด็กเล็ก หลังจากเข้ามาอยู่ในศูนย์เด็กเล็ก 1 เดือน | อันตรายและแนวทางเลิกนมขวด |
| **2. ด้านพัฒนาการและส่งเสริมการเรียนรู้ตามช่วงวัย** | 1. การคัดกรอง และส่งเสริมพัฒนาการ โดย | 1.1. เด็กทุกคนได้รับการคัดกรองด้วยการตรวจประเมินพัฒนาการ | ครู/พ่อแม่หรือผู้เลี้ยงดู ยังขาดความรู้ ความเข้าใจในการเลี้ยงดูและการส่งเสริมพัฒนาการ |
|  | ครูผู้ดูแลเด็ก | ด้วยเครื่องมือที่กรมวิชาการรับรอง เช่น DSPM ปีละ 2 ครั้ง และบันทึกผลการตรวจประเมินทุกครั้ง | ครูยังขาดองค์ความรู้ และไม่มีทักษะการคัดกรองพัฒนาการโดยใช้คู่มือ DSPM |
|  | 2. ของเล่น สื่ออุปกรณ์และหนังสือนิทาน | 2.3 เครื่องเล่นสนามมีขนาดที่พอเหมาะกับวัย เพียงพอ มีการติดตั้งมั่นคง ปลอดภัย อยู่ในสภาพดี พร้อมใช้ในการจัดกิจกรรม | ขาดแคลนของเล่นที่เหมาะสม |
| **3. ด้านจัดสภาพแวดล้อมภายใน ภายนอก ที่สะอาด ปลอดภัย และมีมาตรฐานความปลอดภัย** | 2. ห้องน้ำ ห้องส้วม | 2.2 ห้องน้ำแยกส่วนออกจากห้องส้วม และห้องส้วมควรแยก ชาย หญิง มีป้ายบอกห้องชาย หญิง | ห้องน้ำไม่เพียงพอต่อจำนวนเด็ก |
|  | 4. มาตรการความปลอดภัย | 4.2. เจ้าหน้าที่และผู้ปฏิบัติงานในศูนย์เด็กเล็ก ใช้อุปกรณ์ดับเพลิงเป็น และมีการฝึกซ้อมอย่างน้อยปีละ 1 ครั้ง | ครูยังขาดความรู้ความเข้าใจและขาดแนวปฏิบัติที่ถูกต้อง |
| **4. ด้านการป้องกัน และควบคุมโรคติดต่อ** | 3.การป้องกันแมลง และพาหะนำโรค | 3.1. มีการติดตั้งมุ้งลวดบริเวณที่นอน หรือทั้งอาคารอยู่ในสภาพดี พร้อมใช้ | 1. ขาดงบประมาณติดมุ้งลวด2. ห้องเรียนและห้องนอนเป็นห้องเดียวกัน |

 2. กำหนดแนวทางการแก้ไขปัญหาตามมติของภาคีเครือข่าย และชุมชน ดังนี้

|  |  |  |  |
| --- | --- | --- | --- |
| ประเด็นที่ไม่ผ่านเกณฑ์ | สาเหตุของปัญหา | แนวทางการแก้ปัญหา | ผู้รับผิดชอบหลัก |
| 1.1.4แจ้งและอธิบายภาวะการเจริญเติบโต ให้กับพ่อแม่หรือผู้เลี้ยงดู พร้อมคำแนะนำทุกครั้ง | มารดา และผู้ปกครองขาดความรู้ ความเข้าใจในการเลี้ยงดูบุตร และไม่ให้ความสำคัญต่อข้อมูลการประเมินภาวะการเจริญเติบโตของบุตรหลาน | 1. ประสานกับรพ.สต.และรพ.ชุมชนในการอบรมพัฒนาศักยภาพมารดา /ผู้ปกครอง- เรื่องการเลี้ยงดู- เรื่องเฝ้าระวังและส่งเสริมพัฒนาการ2. กำหนดแนวทางการตอบรับการคืนข้อมูลแก่ผู้ปกครอง | 1. รพ.สต. และรพ.แม่ข่าย2. ครูผู้ดูแลเด็ก |
| **2.1. การตรวจและเฝ้าระวังปัญหาสุขภาพช่องปาก** 2.1.2 เด็กทุกคนได้รับการตรวจสุขภาพช่องปาก และการได้รับฟลูออไรด์เฉพาะที่โดยทันตบุคลากรหรือเจ้าหน้าที่สาธารณสุขผ่านการอบรม ปีละ 2 ครั้ง | ขาดแคลนทันตบุคลากร | 1. รพ.แม่ข่ายพัฒนาระบบการจัดบริการ โดยการแบ่งพื้นที่ความรับผิดชอบให้รพ.สต.ที่มีทันตาภิบาล ออกให้บริการให้ครอบคลุมศพด.ทุกแห่ง2. ประสานทันตบุคลากรเพื่อออกตรวจและทาฟลูออไรด์3. พัฒนาระบบการบันทึกและรายงานผล | รพ.แม่ข่าย |
| **2.3. การแปรงฟัน**2.3.3. เด็กทุกคนมีแก้วน้ำ แปรงสีฟัน ผ้าเช็ดหน้ามีการเปลี่ยนแปรงสีฟันอย่างน้อย ปีละ 2ครั้ง และมีการจัดเก็บที่สะอาด ปลอดภัย | ขาดสถานที่แปรงฟัน | ระดมทุนโดยการจัดทำผ้าป่าสามัคคี และสร้างสถานที่แปรงฟันเอง โดยคนในชุมชน | เทศบาลตำบลผาเสวย และผู้นำชุมชน |
| ประเด็นที่ไม่ผ่านเกณฑ์ | สาเหตุของปัญหา | แนวทางการแก้ปัญหา | ผู้รับผิดชอบหลัก |
| 3.4 เด็กไม่ดูดนมจากขวด และไม่นำขวดนมมาศูนย์เด็กเล็ก หลังจากเข้ามาอยู่ในศูนย์เด็กเล็ก 1 เดือน | ผู้ปกครองยังให้เด็กดูดนมขวด และไม่ทราบอันตรายและแนวทางเลิกนมขวด | กำหนดเป็นมาตรการ และตกร่วมกันกับผู้ปกครอง และประกาศเป็นนโยบาย1. ประกาศนโยบายศูนย์พัฒนาเด็กเล็กคุณภาพ2. ประกาศนโยบายห้ศูนย์พัฒนาเด็กเล็กปลอดโรค3.ห้ามไม่ให้เด็กนำขนมกรุ๊ปกรอบ ลูกอม มาที่ศูนย์พัฒนาเด็กเล็ก2. ห้ามไม่ให้เด็กนำนมขวดมาศูนย์พัฒนาเด็กเล็ก | คณะกรรมการพัฒนาศูนย์พัฒนาเด็กเล็ก |
| 1.1. เด็กทุกคนได้รับการคัดกรองด้วยการตรวจประเมินพัฒนาการด้วยเครื่องมือที่กรมวิชาการรับรอง เช่น DSPM ปีละ 2 ครั้ง และบันทึกผลการตรวจประเมินทุกครั้ง | ครูผู้ดูแลเด็กยังขาดความรู้ ความเข้าใจและทักษะในการคัดกรองและการส่งเสริมพัฒนาการโดยใช้คู่มือ DSPM | ประสานกับรพ.สต.และรพ.ชุมชนในการอบรมพัฒนาศักยภาพครูผู้ดูแลเด็ก- เรื่องเฝ้าระวังและส่งเสริมพัฒนาการ- เรื่องการคัดกรองความฉลาดทางอารมณ์ เด็ก3-5 ปี (เก่ง ดี มีสุข) | รพ.สต. และรพ.แม่ข่าย |
| 2.3 เครื่องเล่นสนามมีขนาดที่พอเหมาะกับวัย เพียงพอ มีการติดตั้งมั่นคง ปลอดภัย อยู่ในสภาพดี พร้อมใช้ในการจัดกิจกรรม | ขาดแคลนของเล่นที่เหมาะสม | ส่งเสริมให้ผู้สูงอายุในชุมชน หรือปราชญ์ชุมชนร่วมสร้างของเล่นจากภูมิปัญญา | ชมรมผู้สูงอายุ |
| 2.2 ห้องน้ำแยกส่วนออกจากห้องส้วม และห้องส้วมควรแยก ชาย หญิง มีป้ายบอกห้องชาย หญิง | ห้องน้ำไม่เพียงพอต่อจำนวนเด็ก | จัดทำผ้าป่าสามัคคี เพื่อระดมทุน และสร้างเองโดยช่างของชุมชนเอง | คณะกรรมการชุมชน ร่วมกับแกนนำเยาวชน |
| ประเด็นที่ไม่ผ่านเกณฑ์ | สาเหตุของปัญหา | แนวทางการแก้ปัญหา | ผู้รับผิดชอบหลัก |
| 4.2. เจ้าหน้าที่และผู้ปฏิบัติงานในศูนย์เด็กเล็ก ใช้อุปกรณ์ดับเพลิงเป็น และมีการฝึกซ้อมอย่างน้อยปีละ 1 ครั้ง | ครูยังขาดความรู้ความเข้าใจและขาดแนวปฏิบัติที่ถูกต้อง | ประสาน อปท.ในการอบรมพัฒนาศักยภาพแก่ครูผู้ดูแลเด็กการป้องกันอุบัติภัย ปีละ 1 ครั้ง | งานป้องกันสาธารณภัยของเทศบาลตำบลผาเสวย |
| 3.1. มีการติดตั้งมุ้งลวดบริเวณที่นอน หรือทั้งอาคารอยู่ในสภาพดี พร้อมใช้ | 1. ขาดงบประมาณติดมุ้งลวด2. ห้องเรียนและห้องนอนเป็นห้องเดียวกัน | 1. ติดมุ้งลวดและปรับปรุงพื้นห้องเรียน โดยการปูกระเบื้อง และปูสื่อน้ำมัน2. ติดพัดลม | เทศบาลตำบลผาเสวย และผู้นำชุมชน |

**หลังการอบรม**

1. หลังจากมีการพัฒนา และมีการติดตามผลการดำเนินงาน พร้อมคืนข้อมูลแก่ภาคีเครือข่าย และชุมชน พบว่า มีการดำเนินงานแก้ปัญหาครบทุกประเด็นตามที่กำหนดไว้

2. คณะกรรมการพัฒนาศูนย์พัฒนาเด็กเล้กประเมินตนเองซ้ำ ก่อน ขอรับการประเมินจากคณะกรรมการระดับอำเภอ

**ผลลัพธ์ที่เกิดขึ้น**

ชุมชนมีส่วนร่วมในการพัฒนาศูนย์เด็กเล็กให้ผ่านตามเกณฑ์ที่กำหนด โดยมีส่วนร่วมของชุมชน ซึ่งเป็นไปตามทฤษฏีการมีส่วนร่วมของยาดาฟ (Yadav, 1980, p. 87 ) ได้แก่ 1) การเข้าร่วมในการตัดสินใจตกลงใจ 2) การเข้าร่วมในการดำเนินการของแผนและโครงการพัฒนา 3) การเข้าร่วมในการติดตามประเมินผลโครงการและแผนงานของการพัฒนา 4) การเข้าร่วมในการรับผลประโยชน์จากการพัฒนา นอกจากนี้ยังเกิดผลลัพธ์แฝง ได้แก่ ความรัก ความสามัคคีในชุมชน ความเข็มแข็งและพลังในการขับเคลื่อนการพัฒนา อันจะก่อให้เกิดคุณค่าทางสังคมที่เอื้ออาทรต่อไป

**บทเรียนที่ได้รับ**

 การพัฒนาศูนย์เด็กเล็กเพื่อให้เป็นศูนย์รวมในการดูแลส่งเสริมสุขภาพของเด็กในชุมชน โดยการพัฒนาให้ผ่านตามเกณฑ์ที่กำหนดนั้นเป็นเรื่องยาก เนื่องจากความไม่พร้อมหลายประการ ไม่ว่าจะเป็นด้านโครงสร้าง อาคาร สถานที่, ด้านบุคลากร ทำให้ในชุมชนที่ห่างไกลยังมีความขาดแคลนทรัพยากรในการพัฒนา จึงต้องพลังการเป็นผู้นำของผู้นำในชุมชนทั้งผู้นำที่เป็นทางการ และไม่เป็นทางการ ความเข้าใจ การรับรู้ปัญหา การตระหนัก และการระดมทุนในชุมชน โดยมีเป้าหมายการพัฒนาที่ชัดเจนร่วมกัน และร่วมรับผลประโยชน์

**ปัจจัยแห่งความสำเร็จ**

1. ภาคีเครือข่ายให้ความร่วมมือในการดำเนินงาน
2. การเข้าถึงการจัดกิจกรรมในศูนย์เรียนรู้ง่าย เหมาะสมกับบริบท
3. มีแรงเสริมแรงภายในจากชุมชน
4. มีทรัพยากรภายในชุมชน เช่นปราชญ์ชุมชน พระที่ประชาชนนับถือและเป็นที่ยึดเหนี่ยวร่วมกันของคนในชมชน นอกจากนั้นควรมีการติดตาม การสนับสนุน และการเสริมพลังอย่างต่อเนื่องของภาครัฐ

**ข้อเสนอแนะ**

1. ควรใช้กระบวนการเรียนรู้แบบมีส่วนร่วมนี้ไปพัฒนา หรือแก้ปัญหาด้านอื่นในชุมชน
2. การพัฒนาตามเกณฑ์มาตรฐานบางข้อ จำเป็นต้องปรับให้เหมาะสมตามบริบท เช่นห้องเรียนและห้องนอน ไม่สามารถแยกจากการกันได้เนื่องจากขาดงบประมาณในการสร้างอาคารเพิ่มเติม จึงปรับให้ห้องเรียนเหมาะสำหรับนอนกลางวันได้ด้วย

อ้างอิง มาตรฐานศูนย์เด็กเล็กคุณภาพ ของกรมอนามัย กระทรวงสาธารณสุข